Nikola Radičević
Nikola Radičevičius (serb. Никола Радичевић, 1994 m. balandžio 25 d.) – Serbijos krepšininkas, įžaidėjas. Krepšinio mokėsi Belgardo „Partizan“ jaunimo sistemoje. Profesionalo karjerą pradėjo 2012 m. pasirašęs sutartį su „Sevilijos“ klubu (pagrindinėje jo sudėtyje nuolatos žaidė nuo 2014–2015 m. sezono). Vėliau žaidė „Crvena zvezdoje“, kituose Ispanijos, Italijos, Graikijos klubuose, bet ilgam niekur neužsilaikė. 2021 m. tapo Panevėžio „Lietkabelio“ žaidėju. 2015 m. NBA naujokų biržos antrajame rate 57-uoju šaukimu pakviestas Denverio „Nuggets“ (už šią komandą žaidė 2017 m. NBA vasaros lygoje), 2020 m. teisės į jį perduotos Detroito „Pistons“. Nikola Radičevičius su Serbijos jaunimo rinktinėmis dalyvavo 2009 ir 2010 m. U-16 Europos, 2010 m. U-17 pasaulio, 2011 ir 2012 m. U-18 Europos čempionatuose.